# DCC_RGB[1][1].png

# Comhairle Cathrach Bhaile Átha Cliath

#  Scéim Ranníocaí Forbartha 2023-2026:

**(Faoi Alt 48 den Acht um Pleanáil & Forbairt 2000, arna leasú)**

# Réamhrá:

1. Le fo-alt (1) d’Alt 48 den Acht um Pleanáil agus Forbairt, 2000 (arna leasú) féadfaidh údarás pleanála, le linn dó cead a dheonú faoi alt 34 den Acht, coinníollacha a chur san áireamh a cheanglaíonn go n-íocfar ranníoc i leith bonneagair phoiblí agus saoráidí poiblí a théann chun tairbhe d'fhorbairt i limistéar an údaráis pleanála agus a sholáthraítear, nó a bhfuil ar intinn go soláthrófar iad, ag údarás áitiúil nó thar a cheann (ar neamhaird le foinsí eile maoiniúcháin don bhonneagar agus do na saoráidí).

2 (a) Éilítear le fo-alt (2) d’Alt 48 go leagfar amach an bonn ar a ndéanfar ranníoc faoi fho-alt (1) a chinneadh i scéim ranníocaí forbartha arna déanamh faoin alt seo.

(b) Féadfar foráil a dhéanamh le scéim maidir le ranníocaí éagsúla a íoc i leith aicmí nó tuairiscí éagsúla forbartha.

3 (a) Sonraítear i bhfo-alt (3) d’Alt 48 an bonn ar a ndéanfar ranníocaí a chinneadh, arb iad na ranníocaí iad a bheidh le híoc i leith bonneagair phoiblí agus saoráidí poiblí, de réir théarmaí na scéime.

(b) Agus an bonn ar a ndéanfar na ranníocaí a chinneadh, cuirfear in iúl sa scéim an ranníoc a bheidh le híoc i leith aicmí éagsúla bonneagair phoiblí agus saoráidí poiblí a sholáthraítear, nó atá le soláthar, ag aon údarás áitiúil agus beidh aird ag an údarás pleanála ar an gcostas measta iarbhír a ghabhfaidh leis na haicmí bonneagair phoiblí agus saoráidí poiblí a sholáthar, ach amháin nach bhféadfar aon tairbhe a fhabhróidh i leith forbartha a bheidh ann cheana féin a áireamh in aon chinneadh den sórt sin.

(c) Féadfar a cheadú le scéim go n-íocfar ranníoc laghdaithe, nó nach n- íocfar ranníoc ar bith, in imthosca áirithe, de réir fhorálacha na scéime.

1. Sonraítear i bhfo-alt (15)(a) go bhféadfaidh údarás pleanála íoc comhleanúnach ranníocaí faoin alt seo a éascú faoi Alt 48 den Acht um Pleanáil agus Forbairt, 2000, arna leasú, agus go bhféadfaidh sé a cheangal go dtabharfar urrús chun íoc na ranníocaí a chinntiú.

**SAINMHÍNITHE:**

1. Tugtar na mínithe seo a leanas ar “bhonneagar poiblí agus saoráidí poiblí” in Alt 48 den Acht um Pleanáil agus Forbairt, 200, arna leasú (“an tAcht”):-
2. “talamh a fháil,
3. spásanna oscailte, saoráidí agus taitneamhachtaí áineasa agus pobail agus oibreacha tírdhreachaithe a sholáthar,
4. bóithre, carrchlóis, ionaid charrloctha, séaraigh uisce dromchla agus oibreacha cosanta tuilte agus bonneagar coimhdeach a sholáthar,
5. buschonairí agus lánaí bus, saoráidí idirmhalartaithe busanna) lena n-áirítear carrchlóis do na saoráidí sin), bonneagar chun iompar poiblí a éascú, saoráidí rothaíochta agus coisithe, agus bearta maolaithe tráchta, a sholáthar,
6. bóithre, carrchlóis, ionaid charrloctha, séaraigh uisce dromchla agus oibreacha cosanta tuilte agus bonneagar coimhdeach a athchóiriú, a uasghrádú, a mhéadú nó a athsholáthar
7. bonneagar teileachumarsáide ardacmhainne, ar nós leathanbhanda, a sholáthar,
8. láithreáin scoile a sholáthar, agus
9. Aon nithe atá coimhdeach i ndáil le míreanna (a) go (g).”

 ciallaíonn “scéim” scéim ranníocaí forbartha arna déanamh faoi Alt 48 den Acht.

**AN BONN AR A nDÉANFAR RANNÍOCAÍ A CHINNEADH:**

1. Is é seo a leanas an bonn ar a ndéanfar ranníocaí a chinneadh faoi Scéim Ranníocaí Forbartha Chomhairle Cathrach Baile Átha Cliath 2023-2026 (“an Scéim”):
	1. Méid na costais atá inchurtha leis na cúig aicme de bhonneagar agus saoráidí poiblí (liostaithe sa tábla i Mír 9 thíos). Tugtar na costais seo i dTábla A d’Aguisín I sa Scéim seo
	2. (Achair urláir chomhiomlánaithe na forbartha beartaithe (i méadair chearnacha) i ngach ceann de na haicmí nó tuairiscí éagsúla forbartha, i.e. cónaitheach agus tionsclaíoch/tráchtála. Tugtar na hachair urláir seo i dTábla B d’Aguisín I atá i gceangal leis an Scéim seo.
	3. Rinneadh na ranníocaí forbartha atá iníoctha in aghaidh an mhéadair chearnaigh den fhorbairt chónaithe nó den fhorbairt tionsclaíoch/tráchtála a chinneadh tar éis breithniú a dhéanamh ar roinnt fachtóirí, lena n-áirítear:
* Costais incháilithe tionscadal;
* Tréimhse ionchasach na forbartha;
* Leibhéal reatha na rátaí ranníoca;

 Agus na cinn seo a leanas:

* 1. Imscrúdú ar chúinsí reatha an mhargaidh

Léirítear toradh na hanailíse in Alt 9 den Scéim seo.

**SCÉIM RANNÍOCAÍ FORBARTHA:**

1. Déantar an Scéim Ranníocaí Forbartha Chomhairle Cathrach Baile Átha Cliath 2023-2026 (“an Scéim”) faoi Alt 48 den Acht um Pleanáil agus Forbairt, 200, arna leasú (an tAcht).
2. Faoin Scéim, nuair a bheidh cead pleanála á dheonú ag Comhairle Cathrach Bhaile Átha Cliath faoi Alt 34 den Acht, cuirfear coinníollacha san áireamh chun a cheangal go n-íocfar ranníoc (léirítear an méid iomchuí thíos anseo faoin gceannteideal Leibhéal na Ranníocaí) i leith bonneagair phoiblí agus saoráidí poiblí a théann chun tairbhe d'fhorbairt sa Chathair agus a sholáthraítear, nó a bhfuil ar intinn go soláthrófar iad, ag Comhairle Cathrach Bhaile Átha Cliath nó thar a ceann (ar neamhaird le foinsí eile maoiniúcháin don bhonneagar agus do na saoráidí).

**LEIBHÉAL AN RANNÍOCA:**

1. Faoin Scéim, is iad seo a leanas na ranníocaí atá le híoc (ach amháin i gcás go bhfuil Díolúine nó Laghdú i gceist, féach Mír 11 thíos) maidir leis na haicmí éagsúla de bhonneagar agus saoráidí poiblí:-

|  |  |  |
| --- | --- | --- |
| **Aicme Forbartha Bonneagair Poiblí** | **€ an méadar cearnach d’Fhorbairt Cónaithe** | **€ an méadar cearnach d’Fhorbairt Tionsclaíoch/****Tráchtála** |
| Aicme 1: Bonneagar & Saoráidí Bóithre  | €34.40 | €35.85 |
| Aicme 2: Bonneagar & saoráidí draenála (screamhuisce/tuile) | €5.70 | €5.93 |
| Aicme 3: Páirceanna agus saoráidí spás oscailte  | €19.01 | €19.81 |
| Aicme 4: Saoráidí & taitneamhachtaí pobail | €25.00 | €26.05 |
| Aicme 5: Saoráidí & taitneamhachtaí um athghiniúint uirbeach  | €29.71 | €30.96 |
| **Iomlán na Ranníocaí Iníoctha** | **€113.82** | **€118.60** |

**Nóta 1:** Tá éifeacht leis an scéim seo i ndáil le hIarratais Phleanála a chuirtear isteach chuig Comhairle Cathrach Bhaile Átha Cliath ón 1 Aibreán 2023, i gcás go bhfuil ranníoc forbartha infheidhme faoin Scéim seo.

I gcás ceadanna atá ann cheana arna ndeonú roimh an 1 Aibreán 2023 nach bhfuil tús curtha leo fós, agus i gcás iarratais a cuireadh isteach ach nach bhfuil cinneadh déanta fúthu fós, is í an scéim is infheidhme ná an scéim a bhí i bhfeidhm tráth a cuireadh isteach an t-iarratas i gceist.

Beidh na rátaí thuasluaite socraithe ón 1 Aibreán 2023 go dtí an 31 Nollaig 2-24. Féadfaidh go ndéanfar breithniú féachaint an gcuirfear innéacsú i bhfeidhm ar na rátaí ranníoca a mbeidh éifeacht leo ina dhiaidh sin i gcomaoine Phraghas-Innéacs Tairisceana don Earnáil Foirgníochta (SCSI).

**Nóta 2:**

(a) Déanfar achar urláir forbairtí beartaithe in aonad cónaithe aonair nó i bhforbairt tráchtála a ríomh mar oll-achar urláir. Ciallaíonn sé sin an t-achar inmheánach den spás urláir laistigh de na ballaí seachtracha ar gach urlár den fhoirgneamh (lena n-áirítear ballaí inmheánacha agus landairí) agus lena n-áirítear idirurláir.

(b) I gcás foirgnimh chónaithe ilaonaid, déanfar ollachar urláir na forbartha a ríomh gan comhlimistéir chúrsaíochta, limistéir stórála araidí agus rothar agus limistéir um úsáidí coimhdeacha do chónaitheoirí amháin.

I ngach cás, déanfar achar urláir na forbartha beartaithe a ríomh agus páirceáil gluaisteán san áireamh.

**Nóta 3:** Gearrfar na rátaí thuasluaite ar shíntí le forbairtí reatha, lena n-áirítear síntí le tithe cónaithe, ach amháin i gcás go bhfuil díolúine nó ranníoc laghdaithe i gceist, mar a leagtar amach thíos.

**RANNÍOC IN IONAD SPÁS OSCAILTE POIBLÍ**

Le Plean Forbartha Chathair Bhaile Átha Cliath, tugtar lánrogha don Chomhairle ranníocaí airgeadais a chinneadh in ionad an riachtanais (nó cuid den riachtanas) le haghaidh spáis oscailte i bhforbairt áirithe i gcás go gceapann an t-údarás pleanála go bhfuil suíomh róbheag nó mí-oiriúnach chun ceanglais Phlean Forbartha Chathair Bhaile Átha Cliath a chomhlíonadh maidir le spás oscailte poiblí a chur ar fáil.

Beidh gá le ranníoc airgeadais €5,000 in aghaidh an aonaid a íoc i dtreo páirc a chur ar fáil nó a fheabhsú agus/nó fóntais a fheabhsú sa cheantar i gcomhréir le Straitéis Páirce na Cathrach.

**IMTHOSCA INA BHFUIL FEIDHM AG DÍOLÚINE NÓ RANNÍOC LAGHDAITHE**

1. **Ní bheidh ar na catagóirí forbartha seo a leanas ranníocaí forbartha a íoc faoin Scéim:**
* Athrú úsáide ó úsáid tráchtála amháin go húsáid tráchtála eile. Gearrfar an ráta tráchtála ar ghlanspás urláir bHreise, más ann dó;
* Na chéad 40 méadar chearnacha de mhéaduithe ar fhorbairtí cónaitheacha (gearrfar an ráta cónaitheach in aghaidh an mhéadair chearnaigh ar shíntí eile ina dhiaidh sin nó ar shíntí de bhreis agus de bharr ar 40 méadar chearnacha);
* Forbairt atá ag fáil deontais do dhaoine faoi mhíchumas;
* Aonaid Tithíochta Sóisialta & Inacmhainne (Cíoscheannach & Cíos de réir Costais) ar fáil,
	+ de réir comhaontaithe arna dhéanamh faoi Chuid V den Acht um Pleanáil agus Forbairt, (arna leasú)
	+ ag comhlacht deonach tithíochta nó comhlacht comharthithíochta atá aitheanta mar sin ag an gComhairle
	+ faoi Scéim Tosaíochta na Comhairle maidir le Socruithe Ceannaigh Áit Cónaithe Inacmhainne faoi Alt 11 den Acht Tithíochta Inacmhainne 2021
	+ faoi Thithíocht ar Cíos de réir Costais arna cinneadh faoi na Rialacháin 2021 um Acht Tithíochta Inacmhainne 2021 (Ainmniúchán um Chíos de réir Costais)

Nóta:  Ní bhaineann an díolúine thuasluaite le haonaid tithíochta arna soláthar faoi shocrú leasúcháin.

* Bunscoileanna agus iar-bhunscoileanna seachbhrabúsach;
* Saoráidí cúraim leanaí seachbhrabúsach agus á reáchtáil ag an bpobal;
* Forbairt atá le húsáid chun críocha sóisialta, áineasa nó reiligiúnach agus nach bhfuil le húsáid le haghaidh brabúis nó gnóthachain;
* Forbairt atá le húsáid le haghaidh ceardlann, ionad oiliúna, brú nó cóiríocht eile le haghaidh daoine faoi mhíchumas nach bhfuil le húsáid le haghaidh brabúis nó gnóthachain;
* Na gnéithe neamhthógála de shaoráidí áineasa (e.g. páirceanna imeartha, galfchúrsaí);
* Oibreacha, nó athrú úsáide ó fhoirgneamh tráchtála go foirgneamh cónaithe, ar fhoirgnimh a áirítear ar Thaifead na Struchtúr Cosanta. Tagraíonn Struchtúr Cosanta don struchtúr/do na struchtúir reatha agus ní áirítear ann forbairt laistigh den chúirtealáiste;
* Crainn agus aeróga, miasa agus gairis/trealamh ar chúiseanna cumarsáide atá ina gcuid den Phlean Náisiúnta Leathanbhanda mar a shainmhínítear sa Roinn Cumarsáide, Fuinnimh agus Acmhainní Nádúrtha;

* Beidh díolúine ag forbairtí Athnuachana Fuinnimh le hacmhainneacht suas go 0.5MW. I gcás forbairtí Athnuachana Fuinnimh le hacmhainneacht níos mó ná sin, muirearófar €1,000 in aghaidh gach 0.1MW os cionn acmhainneachta suiteáilte 0.5MW.
1. **Beidh ar na catagóirí forbartha seo a leanas ráta laghdaithe de ranníocaí forbartha a íoc faoin Scéim:**
* I gcás go dtugtar cead d’iarratasóir foirgneamh láithreach a scartáil i bpáirt nó ina iomláine agus foirgneamh eile a thógáil ina áit, gearrfar an ranníoc forbartha atá le híoc ar an nglanspás urláir bhreise a chruthaítear;
* I gcás athraithe úsáide ó fhoirgneamh cónaithe go foirgneamh tráchtála agus a mhalairt, déanfar ranníocaí forbartha a ríomh ag 50% den ráta infheidhme. I gcás go n-íoctar ranníocaí forbartha faoi Scéim Alt 48 i ndáil leis an úsáid roimhe sin, beidh an ranníoc atá iníoctha ar an togra nua glan ar an chandam forbartha a íocadh roimhe sin. Ní dhéantar foráil sa Scéim Ranníocaí Forbartha d’aon lacáiste nó aisíocaíocht a fháil chuige sin. Ba cheart do ghníomhairí/iarratasóirí fianaise de réamhíocaíocht a chur ar fáil ag céim an iarratais chun dlús a chur leis an iarratas agus leas a bhaint as an bhforáil seo;
* I gcás athraithe úsáide ó fhoirgneamh cónaithe go foirgneamh tráchtála ar fhoirgnimh a áirítear ar Thaifead a Struchtúr Cosanta, déanfar ranníocaí forbartha a ríomh ag 50% den ráta infheidhme. Tagraíonn Struchtúr Cosanta don struchtúr/do na struchtúir reatha agus ní áirítear ann forbairt laistigh den. I gcás go n-íoctar ranníocaí forbartha faoi Scéim Alt 48 i ndáil leis an úsáid roimhe sin, beidh an ranníoc atá iníoctha ar an togra nua glan ar an chandam forbartha a íocadh roimhe sin. Ní dhéantar foráil sa Scéim Ranníocaí Forbartha d’aon lacáiste nó aisíocaíocht a fháil chuige sin. Ba cheart do ghníomhairí/iarratasóirí fianaise de réamhíocaíocht a chur ar fáil ag céim an iarratais chun dlús a chur leis an iarratas agus leas a bhaint as an bhforáil seo;
* Déanfar ceadanna le haghaidh mionsíntí a chur le Struchtúir Chosanta a ríomh ag 50% den ráta ranníoca infheidhme. Ar chúiseanna na Scéime seo, sainmhínítear mionsíneadh mar shíneadh nua, nach mó ná 50% de spás urláir iomlán an Struchtúir Cosanta. Tagraíonn Struchtúr Cosanta don struchtúr/struchtúir féin agus ní áirítear ann forbairt laistigh den chúirtealáiste;
* Beidh ar fhorbairtí stórála oscailte/spás tráchtála dromchla chrua, seachas áiseanna páirceála, ranníocaí forbartha a íoc ag aon tríú den ráta tráchtála;
* Déanfar áiseanna páirceála coimhdeacha a ríomh ag 25% den ráta infheidhme ranníoca;
* Beidh ceadanna sealadacha faoi dhliteanas i leith ranníocaí forbartha ag aon tríú den ráta infheidhme ranníoca; Ní ghearrfar táille ar cheadanna sealadacha eile arna ndeonú don fhorbairt chéanna ar choinníoll go ndeonaítear iad laistigh de 5 bliana ó dháta éaga an deonaithe ceada bunaidh (ní cheadófar ach cead sealadach breise amháin ar a mhéid). I gcás go ndeonaítear cead pleanála iomlán ina dhiaidh sin don fhorbairt chéanna, ní bheidh le híoc ar an togra nua ach ranníoc glan ar an méid a íocadh cheana féin.
* Déanfar an ranníoc forbartha d’fhorbairtí cónaithe nuathógtha sna ceantair PCÁ Bhaile Munna agus Ghort na Silíní a ríomh ag 80% den ráta infheidhme.
1. Ní bhainfidh laghdaithe ar bith, ina n-iomláine nó i bpáirt, le ceadanna chun forbairt a choinneáil.
2. Ar chúiseanna soiléireachta, beidh ar na forbairtí seo a leanas ranníocaí forbartha a íoc:
* Institiúidí oideachais tríú leibhéal agus cóiríocht do mhic léinn
* Scoileanna táille
* Ospidéil, saoráidí míochaine, ionaid cúraim príomhúil agus forbairtí comhchosúla lena n-áirítear foirgnimh choimhdeacha

**RANNÍOCAÍ A ÍOC:**

1. Cuirfear i bhfeidhm coinníollacha na Scéime seo maidir le ranníocaí a íoc i leith cinntí uile na Comhairle a dhéanfar i ndiaidh dháta na Scéime chun ceadanna pleanála a dheonú. Is é an 1 Aibreán 2023 dáta feidhme sa scéim.
2. Caithfear na ranníocaí faoin Scéim a íoc sula gcuirfear tús leis an bhforbairt, nó de réir an chomhaontaithe leis an gComhairle. Beidh ranníocaí iníoctha ag ráta innéacs coigeartaithe a bhaineann leis an mbliain a chuirtear tús leis an gcead pleanála, mar a leagtar amach i Nóta 1 don tábla in Alt 9 thuas.
3. Féadfaidh an Chomhairle ranníocaí céimneacha a éascú faoin Scéim, agus féadfaidh go mbeidh urrús ag an gComhairle chun íocaíocht na ranníocaí a chinntiú.
4. Féadfaidh an Chomhairle, de réir cumhachtaí reachtúla, ranníoc ar bith (lena n-áirítear ús agus costais dlí) atá dlite di faoi théarmaí na scéime seo a aisghabháil mar fhiach conartha shimplí in aon chúirt dlínse inniúla. Anuas air sin, féadfaidh an Chomhairle gníomhaíocht forfheidhmiúcháin a thionscnamh faoin Acht um Pleanáil agus Forbairt, 2000, arna leasú, i ndáil le ranníocaí forbartha agus costais agus táillí gaolmhara.
5. I gcás inarb infheidhme, diúltófar ceangail chuig seirbhísí draenála (screamhuisce) ag tús na forbartha mura bhfuil an ranníoc forbartha íoctha ina iomláine nó íoctha i bpáirt mar chuid de phlean tráthchoda comhaontaithe. Tá an ranníoc forbartha de dhíth le haghaidh caiteachas caipitiúil agus, mar sin, ní áirítear sa ranníoc forbartha costais a bhaineann lena leithéid de chúrsaí agus ceangail chuig seirbhísí agus tagann siad faoi réir táillí ceangail ar leith.

**ACHOMHARC CHUN AN BHOIRD PLEANÁLA (“an Bord”):**

1. Féadfaidh achomharc a chur faoi bhráid an Bhoird nuair a mheasann an t-iarratasóir ar chead pleanála faoi Alt 34 den Acht nach bhfuiltear tar éis téarmaí na Scéime a chur i bhfeidhm mar is cuí i ndáil le coinníollacha ar bith arna leagan síos ag an gComhairle.

**ATHBHREITHNIÚ AR AN SCÉIM:**

1. Tá éifeacht leis an scéim ón 1 Aibreán 2023 go dtí an 31 Márta 2026 mura bhforbrófar scéim nua nó mura leathnófar an scéim reatha idir an dá linn. Féadfaidh an Chomhairle athbhreithniú a dhéanamh ar an Scéim ó am go ham, ag féachaint do chúinsí na huaire. I ndiaidh athbhreithniú a dhéanamh ar an Scéim seo, féadfaidh Scéim nua a fhorbairt.

**RANNÍOCAÍ FORBARTHA SPEISIALTA**

Féadfaidh ranníoc forbartha speisialta a fhorchur faoi Alt 48 den Acht i gcás go dtabhaíonn an Chomhairle costais eisceachtúla nach gcumhdaítear le Scéim Ranníocaí Forbartha Chomhairle Cathrach Bhaile Átha Cliath 2023-2026 agus bonneagar poiblí nó saoráidí poiblí ar leith á gcur ar fáil. (Sonrófar na hoibreacha ar leith sna coinníollacha pleanála nuair a thoibhítear ranníocaí speisialta). Ní bheidh ach forbairtí a bhainfidh leas as bonneagar poiblí na saoráide i gceist faoi dhliteanas an ranníoc forbartha speisialta a íoc. Féadfaidh achomharc a dhéanamh ar an mBord Pleanála i gcoinne na gcoinníollacha a fhorchuireann ranníocaí speisialta.

**AGUISÍN I**

**TÁBLA A: COSTAIS A ÁIRÍTEAR SA SCÉIM:**

Costais is inchurtha i ré feidhme na Scéime leis na haicmí bonneagair agus saoráidí:-

|  |  |  |  |
| --- | --- | --- | --- |
|  | **Costais Incháilithe**  | **% Ranníocaí Leithdháilte**  | **Ranníocaí Leithdháilte** |
| Aicme 1: Bonneagar & Saoráidí Bóithre | €92.70m | 30.24% | €48.50m |
| Aicme 2: Bonneagar & saoráidí draenála (screamhuisce) | €15.30m | 5.00% | €8.0m |
| Aicme 3: Páirceanna & saoráidí spás oscailte & taitneamhachtaí | €51.10m | 16.70% | €26.8m |
| Aicme 4: Saoráidí & taitneamhachtaí pobail | €67.10m | 21.96% | €35.20m |
| Aicme 5: Saoráidí & taitneamhachtaí um athghiniúint uirbeach | €80.00m | 26.10% | €41.90m |
| **Costais iomlána a áirítear sa Scéim**  | **€306.20m** | **100%** | **€160.40** |

## **TÁBLA B – FORBAIRT BHEARTAITHE:**

Aonaid d’fhorbairt chónaithe bheartaithe agus d’fhorbairt tionsclaioch/tráchtála bheartaithe:-

|  |  |
| --- | --- |
| **Cónaithe** | **Tionsclaíoch/Tráchtála** |
| 8,000 aonad\* (680, 000 méadar cearnach) | 700,000 sq. m |

\*gan tithíocht sóisialta a áireamh

|  |  |  |
| --- | --- | --- |
|  |  | **AGUISÍN II – LIOSTAÍ TIONSCADAIL** |
|  |  |  |

**AICME 1: BONNEAGAR & SAORÁIDÍ BÓITHRE**

* Bonneagar Bhaile Munna/Shaileoige
* Scéim Shráid Mhór Bhéal Maighne & Ascaill Bhéal Maighne
* Acomhal Carton Terrace / Bhaile Bhúiséir
* Athchóiriú Cosán
* Athchóiriú Carrbhealach
* Tionscadail a bhaineann le Luas
* Uasghrádú ar Thionscadal an Líonra Lasnairde
* Tionscadal um Bonneagar Soilsithe
* Droichead Oscailteach Iompair Phoiblí na Dothra
* Droichead Blood Stoney
* Ceathrú Shráid Grafton
* Scéim Feabhsúcháin Shráid an Diúic/Shráid Anna
* Feabhsúcháin Shráid na Life
* Feabhsúcháin Shráid Mhuire
* Scéim Feabhsúcháin Rae Clarendon
* Sráid na Bearú
* Uasghrádú Bhóthar Sheáin Uí Mhóra
* Uasghrádú ar na Soilse LED ar Dhroichead Samuel Beckett
* Riocht Phoiblí Cheantar na nDugaí
* Carrchlós Bhaile an Mhuilinn/Ghleann na Dothra

**AICME II BONNEAGAR & SAORÁIDÍ DRAENÁLA (SCREAMHUISCE)**

* Córas Réamhaisnéise & Rabhaidh Tuilte Bhaile Átha Cliath
* S25 Céim 1 - Cill Bharróg go dtí an Life, Cnocán Doirinne & Oileán an Bhulla
* S25 Céim 2 – An Life go Cnocán na Gainimhe (Cosaintí Tuilte na Cathrach Theas)
* Oibreacha Éigeandála Tuilte & Deisiúcháin Tuilte
* Tionscadal Cosanta Tuilte Chluain Tarbh
* Torthaí an Tionscadail ‘Flood Resilient City’ a chur chun feidhme
* Scéim Maolaithe Tuilte na Dothra Íochtarach (Céim 2)
* Tionscadal Cosanta Tuilte Campshires
* Scéim Maolaithe Tuilte Abhainn an Bhaid/Bhóthar Chluain Maoil
* Scéim Maolaithe Tuilte an Phoitéil
* Tionscadal INFLATER an Aontais Eorpaigh
* Flít Maolaithe Tuilte
* Oibreacha Uasghrádaithe Scagoibreacha Feabhsúcháin Tóchar
* Oifig na Creat-Treorach Uisce
* Córas Bainistíochta Sócmhainní Uisce Dromchla
* Tionscadal Taitneamhachta & Cáilíochta Uisce Abhantrach na Canálach Móire
* Scéim Maolaithe Tuilte na Camóige
* Scéim Maolaithe Tuilte na Dothra, Céim 3
* Tionscadal Glasbhealach & Athchóiriú Abhainn Sheantraibh
* Cosaint Tuilte Abhainn Sheantraibh, Céim 2 & 3
* Oibreacha Feabhsúcháin Líonra Uisce Dromchla
* Tionscadail Draenála Inbhuanaithe (Bogaigh, Claiseanna Reatha & Bonneagar Glas)
* Oibreacha Feabhsúcháin Sruthanna Beaga/Moladh in GSDS
* Scéim Cigireachta Cosanta Tuilte
* Crios Forbartha Straitéisí Campshire Theas Ché Sir John Rogerson
* Cosaint Tuilte Campshire Thuaidh, Athrú Aeráide Todhchaí
* Tionscadail SuDS chun Tacú le Beartais maidir leis an bPlean Forbartha Nua

**AICME 3: PÁIRCEANNA & SAORÁIDÍ SPÁS OSCAILTE & TAITNEAMHACHTAÍ**

* Páirc San Anna
* Páirc Naomh Anna - Athchóiriú an Stábla Dheirg
* Páirc Naomh Anna - Carrchlós Breise & 2 Phailliún
* Oileán an Bhulla
* Scéim Feabhsúcháin Páirceanna Pobail
* Gleann na Life, Páirc Ghleann na Life
* Ionad Fionnachtana Chuan Bhaile Átha Cliath - Oileán an Bhulla
* Sculpture Dublin
* Siúlóid Líneach Shiúlóid San Séamas
* Páirc an Phobail, Baile Formaid
* Páirc Chill Dónáin
* Páirc Shráid Bhun Droichid
* Páirc Éadan Mór
* Páirc Fhionntrá
* Páirc Ghort na Silíní
* Páirc Bhaile Munna
* Páirc Mháirtín Sabhaois
* Seomraí Tae Chearnóg Mhuirfean
* Seomraí Tae Shráid Bhaile Coimín
* Seomra Tae Pháirc Bhaile Phámar
* Caifé Coimeádáin Chnocán na Gainimhe
* Plean Caomhnaithe Chearnóg Mhuinseo
* Plean Caomhnaithe Chearnóg Mhuirfean
* Plean Caomhnaithe Pháirc Herbert
* Oibreacha Caomhnaithe
* Straitéis Áiteanna Adhlactha - Reiligí
* Reilig Ghiúdach an Bhaile Bhoicht
* Eaglais San Nioclás Laistigh (Fothracha)
* Clár Feabhsúcháin Iostaí
* Iosta Éamoinn Ceannt
* Clós Súgartha Páirce
* Draenáil Páirceanna Imeartha

**AICME 4: SAORÁIDÍ & TAITNEAMHACHTAÍ POBAIL**

* Athghiniúint Chnoc an Bhunreachta
* Athghiniúint Shráid Dorset - Scartáil agus Tógáil as an Nua
* Braisle na Saoirsí
* Uasghrádú Saoráidí Pobail
* Plean Saoráidí Pobail
* Clair Oibreacha Ionaid Áineasa Pobail
* Síneadh le Linn Snámha Thuaisceart Bhaile Átha Cliath
* Síneadh le Giomnáisiam Ionad Fóillíochta Bhaile Formaid
* Feabhsúcháin ar Staid an Bhaile Ghaelaigh
* Clár Bainistíochta Fuinnimh
* Athchóiriú Ionad Spóirt & Aclaíochta Bhaile Munna
* Síneadh leis an Ionad Bardasach Rámhaíochta
* Síneadh le Halla Spóirt Shráid Eachroma
* Cairpéad ar Pháirc Imeartha Uile-aimire 11-an taobh Chluain Tarbh
* Oibreacha Athchóirithe Ionad Athchóirithe Chrann Phapáin
* Ionad Áineasa na Cille Móire
* Ionad Áineasa & Clós Súgartha an Phoirt Thoir
* Ionad Spóirt & Pobail San Caitríona
* Athchóiriú Ionad Swan Ráth Maonais
* Ionad Áineasa Dharndál
* Ionad Pobail Shráid Gloucester
* Linn Snámha Shráid Sheáin Mhic Dhiarmada
* Athdhromchlú Raon Reatha Staid an Bhaile Ghaelaigh
* An Chathair Nasctha (Tionscadal TF na Leabharlanna)
* Leabharlann Chromghlinne/Dhroimeanaigh
* Leabharlann Thír an Iúir - Athfhorbairt
* Clós Súgartha Chrann Phapáin
* Cláir Oibreacha na Leabharlann
* Athlonnú Leabharlann Fhionnghlaise

**AICME 5: SAORÁIDÍ & TAITNEAMHACHTAÍ UM ATHGHINIÚINT UIRBEACH**

* Cearnóg na Leabharlainne, Bóthar na Rinne / Bóthar Cambridge
* Scéim Feabhsúcháin Comhshaoil Shráidbhaile Chromghlinne
* Halla na Corónach Muire
* Bóthar Cambridge
* Scéim Feabhsúcháin Comhshaoil Chearnóg Newmarket
* Scéim Feabhsúcháin Comhshaoil Shráid San Proinsias
* Scéim Feabhsúcháin Riocht Phoiblí Shráid na Mí
* Tionscadail na Riochtaí Poiblí
* Scéim Feabhsúcháin Chathartha Bhaile Formaid
* Feabhsúcháin Eatramhacha Comhshaoil an Charnáin
* Scéim Feabhsúcháin Comhshaoil an Charnáin
* Scéim Feabhsúcháin Comhshaoil Shráid Chorcaí
* Riocht Phoiblí Sráid an Bhiocáire
* Riocht Phoiblí Inse Chór
* Riocht Phoiblí Chill Mhaighneann
* Straitéis Ghlasaithe
* Conair Mhíleata - Treochomharthaíocht & Aip
* Cúirt Shráid Bhun Droichid
* 37 Cúirt San Tomás
* Aonad Tráchtála Shráid Bonham
* Aonad Cónaithe Shráid Bonham
* Sráid Chorcaí/Cearnóg Weaver
* Reiligí San Séamas
* Familibase Bhaile Formaid
* Oibreacha Feabhsúcháin Bhaile Scriobail
* Sráid Suffolk
* Cearnóg Bharra an Teampaill
* Plás Fhaiche an Choláiste
* Foirgnimh Thaobh na Cé
* Scéim Treochomharthaíochta - Céim Nua
* Bainistíocht Ghníomhach Talún
* Conair Oidhreachta Cheantar Dhugaí Bhaile Átha Cliath - Aip Móibíleach & Treochomharthaíocht
* URDF 41 Cearnóg Parnell
* Reilig & Páirc Lúcáis
* Oibreacha um Pleananna Caomhnaithe Bhallaí na Cathrach
* URDF Margadh Torthaí & Glasraí
* URDF Staidéar & Oibreacha um Margaí & Riocht Phoiblí
* URDF Creat Tairsigh Shráid Werburgh/Shráid na Long
* Athfhorbairt Pháirc Chnocán Uí Dhálaigh
* Hugh Lane – Oibreacha Cláir
* 20 & 21 Cearnóg Parnell Thuaidh
* Riocht Phoiblí Cheantar na nDugaí
* Tionscadal Lúthchleasaíochta Naomh Pádraig
* 1 Lána Fhreidric Thuaidh
* Páirc an Diamaint
* Riocht Phoiblí – Mionoibreacha
* Bonneagar Glas (Clár Crann Sráide)
* Tionscadail Ghlasaithe NEIC
* Tionscadail Ghlasaithe Bhóthar na gCloch
* Páirc Chuan Portobello
* Oibreacha Rochtana & Tírdhreacaithe ar Theach & Gairdíní an Ardmhéara